
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1680 

25.8.2004 υπουργικής απόφασης. 1 

Πρακτική άσκηση φοιτητών του Τμήματος Κτηνια¬ 
τρικής του Πανεπιστημίου Θεσσαλονίκης. 2 

Α ΠΟΦΑΣΕΙ Σ 

Αριθμ. 58163 (1) 

Θέμα: Τροποποίηση της με αριθμό ΔΟΑ/Φ.6.8/18276/ 

25.8.2004 υπουργικής απόφασης. 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α της παραγράφου 18 του άρθρου 18 του ν. 2503/1997 
(ΦΕΚ107 Α’) «Διοίκηση, οργάνωση, στελέχωση της Περι¬ 
φέρειας, ρύθμιση θεμάτων για την τοπική αυτοδιοίκηση 
και άλλες διατάξεις», 

β. της παρ. 3 του άρθρου 22 του ν. 2362/1995 (ΦΕΚ 247 
Α’) «Περί Δημοσίου Λογιστικού, ελέγχου των δαπανών 
του Κράτους και άλλες διατάξεις», 

γ. του άρθρου 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με 
το άρθρο πρώτο του π.δ. 63/2005 (ΦΕΚ Α-98). 


δ. του π.δ. 373/1995 (ΦΕΚ 201 Α’) «Συγχώνευση των 
Υπουργείων Προεδρίας της Κυβέρνησης και Εσωτερι¬ 
κών στο Υπουργείο Εσωτερικών, Δημόσιας Διοίκησης 
και Αποκέντρωσης και καθορισμός των αρμοδιοτήτων 
του». 

2. Την υπ’ αριθμ. ΔΟΑ/Φ.6.8/11516/24.5.20Θ4 (ΦΕΚ 811 
Β’) υπουργική απόφαση, όπως ισχύει. 

3. Την υπ’ αριθμ. ΔΌΑ/Φ.6.8/18276/25.8.2004 (ΦΕΚ 1345 
Β’) υπουργική απόφαση, όπως ισχύει. 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Τροποποιούμε την υπ’ αριθμ. ΔΟΑ/Φ.6.8/18276/25.8.2004 
απόφαση, η οποία τροποποιήθηκε με τις υπ’ αριθμ. 
59130/22.11.2004, 63771/20.12.2004, 6747/11.2.2005, 30864/ 
14.6.2005, 36017/15.7.2005 και 47550/22.9.2005 όμοιες της, 
ως ακολούθως: 

Αντικαθιστούμε την περίπτωση Δ’ ως εξής: 

«Η Επιτροπή οφείλει να ολοκληρώσει το έργο της 
ως 31.3.2006». 

Κατά τα λοιπά ισχύει η υπ’ αριθμ. ΔΟΑ/Φ.6.8/18276/ 

25.8.2004 απόφαση μας, όπως τροποποιήθηκε με τις υπ’ 
αριθμ. 59130/22.11.2004, 63771/20.12.2004, 6747/11.2.2005 
30864/14.6.2005, 36017/15.7.2005 και 47550/22.9.2005 
όμοιές της. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 11 Νοεμβρίου 2005 

Ο ΥΠΟΥΡΓΟΣ 

ΠΡΟΚΟΠΙΟΣ ΠΑΥΛΟΠΟΥΛΟΣ 
-♦- 

Αριθμ. 5/130749/Β3 (2) 

Θέμα: Πρακτική άσκηση φοιτητών του Τμήματος Κτη¬ 
νιατρικής του Πανεπιστημίου Θεσσαλονίκης. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - ΑΠΑΣΧΟΛΗΣΗΣ 
ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ - ΑΓΡΟΤΙΚΗΣ 
ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη τις διατάξεις: 

1. Της παραγράφου 1 του άρθρου 12 του ν. 1351/1983 

«Εισαγωγή σπουδαστών στην Τριτοβάθμια Εκπαίδευση και 
άλλες διατάξεις» (Α’ 56). 

2. Του άρθρου 25 του ν. 1474/1984 «Τροποποίηση του Ιδρυ¬ 
τικού Νόμου του Γεωτεχνικού Επιμελητηρίου Ελλάδας και 
άλλες διατάξεις» (Α’ 128). 

3. Της παραγράφου 4 του άρθρου 71 του ν. 1566/1985 
«Δομή και λειτουργία της Πρωτοβάθμιας και Δευτεροβάθ¬ 
μιας Εκπαίδευσης» (Α’ 167). 

4. Της παραγράφου 8 του άρθρου 7 του ν. 2158/1993 «Εκ¬ 
συγχρονισμός του Ιδρύματος Κρατικών Υποτροφιών και 
άλλες διατάξεις» (Α’ 109). 

5. Τ ου άρθρου 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθηκε με το 
άρθρο πρώτο του π.δ. 63/2005 (ΦΕΚ Α-98). 

6. Του άρθρου 11 του ν. 2327/1995 «Εθνικό Συμβούλιο Παι¬ 
δείας, ρυθμίσεις θεμάτων έρευνας παιδείας και μετεκπαί¬ 
δευσης εκπαιδευτικών και άλλες διατάξεις» (Α’ 210). 

7. Της παραγράφου 7 του άρθρου 22 του ν. 2362/95 (Α’ 
247) «Περί Δημοσίου Λογιστικού , ελέγχου των δαπανών 
του Κράτους και άλλες διατάξεις». 

8. Την παράγραφο 8 του άρθρου 14 του ν. 2817/2000 (Α’ 
78). 

9. Την υτί αριθ. 37930/ΔΙΟΕ 1264/14.10.2005 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών « Καθορισμός αρμοδιοτήτων των Υφυπουργών 
Οικονομίας και Οικονομικών» ( Β’ 519). 

10. Την υπ’ αριθ. ΣΤ5/37876/04 κοινή απόφαση του Πρωθυ¬ 
πουργού και της Υπουργού Εθνικής Παιδείας και θρησκευ¬ 
μάτων «Καθορισμός αρμοδιοτήτων Υπουργών του Υπουρ¬ 
γείου Εθνικής Παιδείας και θρησκευμάτων» (Β’ 608). 

11. Τα υπ’ αριθ. α) 1907/6.5.2005 έγγραφο του Τμήματος 
Κτηνιατρικής του Αριστοτέλειου Πανεπιστημίου Θεσσαλο¬ 
νίκης και β) 47746/13.5.2005 της Διεύθυνσης Συντονισμού 
Ακαδημαϊκών Μονάδων του Αριστοτέλειου Πανεπιστημίου 
Θεσσαλονίκης. 

12. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους σαράντα τριών χιλιάδων 
πεντακοσίων τριών ευρώ και δώδεκα λεπτών (€ 43.503,12), η 
οποία θα καλυφθεί από τις εγγεγραμμένες πιστώσεις του 
προϋπολογισμού οικονομικού έτους 2005 του Αριστοτέλει- 
ου Πανεπιστημίου Θεσσαλονίκης, αποφασίζουμε: 

1. Ορίζουμε σε εκατόν σαράντα δύο (142) τους φοιτη¬ 
τές του 8ου και 9ου εξαμήνου του Τμήματος Κτηνια¬ 
τρικής του Πανεπιστημίου Θεσσαλονίκης, οι οποίοι θα 
πραγματοποιήσουν πρακτική άσκηση έξι εβδομάδων σε 
αγροτικά κτηνιατρεία του Υπουργείου Αγροτικής Ανά¬ 
πτυξης και Τροφίμων και του Ιδιωτικού Τομέα κατά τους 
μήνες Ιούλιο και Αύγουστο του 2005. 

2. Η αποζημίωση των φοιτητών για την πρακτική τους 
άσκηση ορίζεται σε πενήντα ένα ευρώ και έξι λεπτά (€ 
51,06) την εβδομάδα ανά φοιτητή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 2005 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

Π. ΔΟΥΚΑΣ ΣΠ. ΤΑΛΙΑΔΟΥΡΟΣ 

ΑΠΑΣΧΟΛΗΣΗΣ ΑΓΡΟΤΙΚΗΣ 

ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Π. ΠΑΝΑΓΙΩΤΟΠΟΥΛΟΣ Ε. ΜΠΑΣΙΑΚΟΣ 


Αριθμ. 31800 (3) 

Θέμα: Πρόγραμμα Απόκτησης Εργασιακής Εμπειρίας 
(Βίαρα) στη Γενική Γραμματεία Εμπορίου (Υπουρ¬ 
γείο Ανάπτυξης) και τις Διευθύνσεις Εμπορίου των 
Νομαρχιακών Αυτοδιοικήσεων. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ163/Α’). 

2. Το άρθρο 90 του π.δ. 63/2005 (ΦΕΚ 98/Α’). 

3. Τις διατάξεις του ν.δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργα¬ 
τικού Δυναμικού» (ΦΕΚ 112/Α’), όπως αναμορφώθηκε με 
τις διατάξεις του ν. 2956/2001 «Αναδιάρθρωση του ΟΑΕΔ 
και άλλες διατάξεις» (ΦΕΚ 258/Α’). 

4. Τις διατάξεις του ν. 2434/1996 (ΦΕΚ/188/Α’) «Μέτρα 
πολιτικής για την απασχόληση και την επαγγελματική 
εκπαίδευση και κατάρτιση και άλλες διατάξεις». 

5. Τις διατάξεις των παρ. 1 και 15 του άρθρου 20 του 
ν. 2639/1998 «Ρύθμιση εργασιακών σχέσεων, σύσταση 
Σώματος Επιθεώρησης Εργασίας και άλλες διατάξεις» 
(ΦΕΚ 205/Α’). 

6. Την αναγκαιότητα παρέμβασης του ΟΑΕΔ στην αγο¬ 
ρά εργασίας για την απόκτηση πρακτικής εμπειρίας 
ανέργων πτυχιούχων και αποφοίτων σχολών νεοεισερ- 
χομένων στην αγορά εργασίας. 

7. Την υπ’ αριθμ. 2662/27.9.2005 απόφαση του Δ.Σ. του 
ΟΑΕΔ (αριθμ. Συνεδρ. 49/27.9.2005) που μας διαβιβά¬ 
σθηκε από τον ΟΑΕΔ με το υπ’ αριθμ. Β131630/30.9.2005 
έγγραφο του. 

8. Το γεγονός ότι από τις διατάξεις της παρούσας 
Υπουργικής Απόφασης δεν προκαλείται δαπάνη σε βά¬ 
ρος του Κρατικού Προϋπολογισμού και ως εκ τούτου 
δεν εμπίπτει στις διατάξεις της παρ.3 του άρθρου 22 
του ν. 2362/1995, αποφασίζουμε: 

Καταρτίζουμε πρόγραμμα απόκτησης εργασιακής 
εμπειρίας (δίαρα) 200 ανέργων ηλικίας έως 40 ετών, 
στις υπηρεσίες της Γ ενικής Γ ραμματείας Εμπορίου και 
τις Διευθύνσεις Εμπορίου των Νομαρχιακών Αυτοδι¬ 
οικήσεων. 

1. ΣΚΟΠΟΣ ΤΟΥ ΠΡΟΓΡΑΜΜΑΤΟΣ 

Το πρόγραμμα αφορά την απασχόληση 200 ανέργων 
(εγγεγραμμένων στα μητρώα ανέργων του Ο.Α.Ε.Δ.) στις 
υπηρεσίες της Γενικής Γραμματείας Εμπορίου και τις 
Διευθύνσεις Εμπορίου των Νομαρχιακών Αυτοδιοική¬ 
σεων, ανά την Ελλάδα, για χρονική περίοδο δεκαοκτώ 
(18) μηνών. 

Σκοπός του προγράμματος είναι η απόκτηση εργα¬ 
σιακής εμπειρίας, η προσαρμογή των επαγγελματικών 
προσόντων στην εξέλιξη και τις ανάγκες της αγοράς 
εργασίας στον τομέα της ειδίκευσης τους, ανέργων 
πτυχιούχων τριτοβάθμιας εκπαίδευσης (Α.Ε.Ι., Τ.Ε.Ι.). 

2. ΔΙΑΡΚΕΙΑ ΠΡΟΓΡΑΜΜΑΤΟΣ 

Η διάρκεια του προγράμματος ορίζεται στους δεκα¬ 
οκτώ (18) μήνες, εκ των οποίων ένας (1) μήνας αφορά 
θεωρητική και πρακτική ενημέρωση, καθώς και εξοι¬ 
κείωση με το εργασιακό περιβάλλον και δεκαεπτά (17) 
μήνες αφορούν τοποθέτηση σε θέσεις του τομέα της 
ειδίκευσης τους για απόκτηση εργασιακής εμπειρίας. 

3. ΔΙΚΑΙΟΥΧΟΙ ΦΟΡΕΙΣ ΥΛΟΠΟΙΗΣΗΣ 

Υπεύθυνος φορέας για την υλοποίηση, διαχείριση, πα¬ 
ρακολούθηση, αξιολόγηση και έλεγχο του προγράμμα¬ 
τος ορίζεται ο Ο.Α.Ε.Δ. 

Δικαιούχος φορέας υλοποίησης ορίζεται η Γενική 
Γραμματεία Εμπορίου του Υπουργείου Ανάπτυξης. 

4. ΚΑΤΑΝΟΜΗ ΘΕΣΕΩΝ & ΕΙΔΙΚΟΤΗΤΩΝ 

Η κατανομή των θέσεων και των ειδικοτήτων θα κα¬ 
θοριστεί με απόφαση του Διοικητή του ΟΑΕΔ, σύμφωνα 
με τις προτάσεις της Γενικής Γραμματείας Εμπορίου. 
Υπάρχει δυνατότητα ανακατανομής των θέσεων και 
ειδικοτήτων από το Διοικητή του Ο.Α.Ε.Δ., μετά από 
πρόταση της Γενικής Γραμματείας Εμπορίου, για την 
επίτευξη των στόχων του Προγράμματος. 

5. ΩΦΕΛΟΥΜΕΝΟΙ ΑΝΕΡΓΟΙ 

Επωφελούμενοι του προγράμματος θα είναι 200 άνερ¬ 
γοι, απόφοιτοι ΑΕΙ, ΤΕΙ ή ισότιμων τίτλων σπουδών ημε¬ 
δαπής ή αλλοδαπής, ηλικίας έως 40 ετών (γεννηθέντες 
μετά την 1.1.1965). 

Οι παραπάνω δικαιούχοι του Προγράμματος θα πρέπει: 

• Να είναι άνεργοι, επιδοτούμενοι ή μη, να διαθέτουν 
δελτίο ανεργίας σε ισχύ και να έχει συμπληρωθεί το 
Ατομικό Σχέδιο Δράσης. 

• Να έχουν την Ελληνική υπηκοότητα ή την υπηκο¬ 
ότητα κράτους μέλους της Ευρωπαϊκής Ένωσης ή να 
είναι Έλληνες ομογενείς που απασχολούνται νόμιμα 
στην Ελλάδα. 

• Οι πτυχιούχοι Σχολών της αλλοδαπής πρέπει να 
είναι κάτοχοι αντίστοιχων ισότιμων τίτλων σπουδών, 
αναγνωρισμένων από το πρώην ΔΙΚΑΤΣΑ (Διαπανεπι- 
στημιακός Οργανισμός Αναγνώρισης Τίτλων Ακαδημα- 
Ϊκων-Πληροφόρησης). 

• Οι άνδρες υποψήφιοι πρέπει να έχουν εκπληρώσει 
τις στρατιωτικές τους υποχρεώσεις ή να έχουν απαλ¬ 
λαγεί νόμιμα. 

Η επιλογή των ανέργων νέων από τα μητρώα ανέργων 
του ΟΑΕΔ και η τοποθέτηση αυτών σε θέσεις απόκτη¬ 
σης εργασιακής εμπειρίας στις υπηρεσίες της Γ ενικής 
Γραμματείας Εμπορίου και τις Διευθύνσεις Εμπορίου 
των Νομαρχιακών Αυτοδιοικήσεων θα γίνει μέσω της 
διαδικασίας της εξατομικευμένης παρέμβασης και της 
συνεκτίμησης του Ατομικού Σχεδίου Δράσης. 

Από τις ως άνω θέσεις ποσοστό τουλάχιστον 60% θα 
καλυφθεί από γυναίκες και μέχρι 40% από άνδρες. 

Στο πλαίσιο της πολιτικής πρόληψης της μακροχρό¬ 
νιας ανεργίας: 

• τουλάχιστον 67% θα καλυφθεί από άνεργους οι 
οποίοι είναι εγγεγραμμένοι στα μητρώα ανέργων των 
Υπηρεσιών του Ο.Α.Ε.Δ. μέχρι 6 μήνες (τους τελευταίους 
8 μήνες), όσοι είναι ηλικίας μέχρι 25 ετών και μέχρι 12 
μήνες (τους τελευταίους 16 μήνες) όσοι είναι ηλικίας 
25 ετών και άνω. 

Στο πλαίσιο της πολιτικής καταστολής της μακρο¬ 
χρόνιας ανεργίας: 

• έως 33% θα καλυφθεί από άνεργους οι οποίοι είναι 
εγγεγραμμένοι από 6 μήνες και άνω, όσοι είναι ηλικίας 
μέχρι 25 ετών και από 12 μήνες και άνω, όσοι είναι ηλι¬ 
κίας 25 ετών και άνω. 


6. ΙΔΙΩΤΙΚΟ ΣΥΜΦΩΝΗΤΙΚΟ 

Πριν την έναρξη του ασκούμενου στο πρόγραμμα θα 
υπογράφεται Συμφωνητικό Συνεργασίας μεταξύ του 
Ο.Α.Ε.Δ., του δικαιούχου φορέα υλοποίησης και του 
ασκούμενου. 

Το Συμφωνητικό Συνεργασίας θα περιλαμβάνει: 

• Νομικό πλαίσιο 

• Πλήρη στοιχεία του ασκούμενου 

• Ακριβή διάρκεια της εργασιακής εμπειρίας 

• θέση για απόκτηση εργασιακής εμπειρίας που θα 
καλύψει ο ασκούμενος 

• Όρους του προγράμματος 

• Δυνατότητα διακοπής του. 

7. ΥΠΟΒΟΛΗ ΔΙΚΑΙΟΛΟΓΗΤΙΚΩΝ ΚΑΤΑ ΤΗΝ ΥΛΟΠΟΙΗΣΗ 
ΤΟΥ ΠΡΟΓΡΑΜΜΑΤΟΣ 

Οι υπηρεσίες στις οποίες θα τοποθετηθούν οι άνερ¬ 
γοι υποχρεούνται να υποβάλλουν (στην Τεχνική Γραμ¬ 
ματεία δίαρο): 

• Μηνιαίο δελτίο παρουσίας του ασκούμενου (εντός 
του πρώτου δεκαήμερου του επόμενου μήνα), το οποίο 
θα περιλαμβάνει τις ημέρες παρακολούθησης του προ¬ 
γράμματος. 

• Έκθεση αξιολόγησης προόδου του ασκούμενου, 
σύμφωνα με το πρόγραμμα εργασιακής προσαρμογής 
της, καθώς και έκθεση αξιολόγησης του προγράμματος 
(μετά τη λήξη της Σύμβασης και όχι πέραν του διμήνου 
από τη λήξη της). 

Ο ασκούμενος υποχρεούται να υποβάλλει: 

• Έκθεση αξιολόγησης του προγράμματος (μετά το 
πέρας της απόκτησης εργασιακής εμπειρίας και όχι 
πέραν του διμήνου). 

Η τελευταία πληρωμή θα γίνεται εφόσον ο ασκού¬ 
μενος μετά την ολοκλήρωση του προγράμματος έχει 
στείλει την Έκθεση αξιολόγησης του προγράμματος. 

8. ΑΝΤΙΚΑΤΑΣΤΑΣΗ ΑΣΚΟΥΜΕΝΟΥ 

Αν ο/η ασκούμενος/η αποχωρήσει οικιοθελώς από το 
φορέα και μέχρι τη συμπλήρωση των πέντε (5) πρώ¬ 
των μηνών του προγράμματος, τότε αντικαθίσταται. Ο 
αντικαταστάτης του ασκούμενου που αποχώρησε θα 
τοποθετηθεί στο φορέα με σύμβαση ισχύος για τον 
υπόλοιπο χρόνο. 

Για οποιαδήποτε μεταβολή προκύψει κατά τη διάρκεια 
του προγράμματος σχετικά με το ιδιωτικό συμφωνη¬ 
τικό ή με τα συνημμένα σε αυτό φύλλα, θα πρέπει να 
ενημερώνεται η αρμόδια Υπηρεσία του ΟΑΕΔ από την 
υπηρεσία ή από τον ασκούμενο. 

9. ΩΡΑΡΙΟ - ΑΠΟΥΣΙΕΣ 

• Οι ασκούμενοι μπορούν να απουσιάσουν δικαιολο¬ 
γημένα ή αδικαιολόγητα (χωρίς να τους καταβάλλεται 
αποζημίωση και χωρίς υποχρέωση παράτασης του προ¬ 
γράμματος) για σαράντα (40) εργάσιμες ημέρες, καθ’ 
όλη τη διάρκεια του προγράμματος. 

• Οι ασκούμενοι μπορούν να λάβουν άδεια διακοπών 
έως σαράντα (40) εργάσιμες ημέρες με αντίστοιχη πα¬ 
ράταση του προγράμματος. 

• Η εργασιακή τους εμπειρία δεν θα υπερβαίνει τις 
επτά (7) ώρες ημερησίως, τις πέντε (5) ημέρες την εβδο¬ 
μάδα (Δευτέρα έως και Παρασκευή) και δεν θα πραγμα¬ 
τοποιείται σε βραδινές ώρες (πλέον της 22ας). 

• Σε περίπτωση που ο/η ασκούμενος/η ζητήσει άδεια 
παράτασης του Προγράμματος (για λόγους υγείας, 
εγκυμοσύνης κλπ.), πέραν των προβλεπόμενων ημερο¬ 
μηνιών, θα πρέπει να υποβάλλει έγγραφη αίτηση στην 
Υπηρεσία του Ο.Α.Ε.Δ. που ανήκει ο/η άνεργος/η, η οποία 
θα εξετασθεί από την Επιτροπή που θα οριστεί με από¬ 
φαση του Διοικητή του Ο.Α.Ε.Δ. 

10. ΑΠΟΖΗΜΙΩΣΗ ΑΣΚΟΥΜΕΝΩΝ 

Ο Ο.Α.Ε.Δ. θα καταβάλλει στους ασκούμενους για κάθε 
ημέρα και συνολικά όχι πλέον των 22 ημερών ανά μήνα 
30 € ανά ημέρα. 

Από την ως άνω ημερήσια αποζημίωση θα παρακρα- 
τείται ποσοστό 6,45% για ιατροφαρμακευτική περίθαλ¬ 
ψη και 1% κατά του επαγγελματικού κινδύνου, εφαρμο¬ 
ζόμενων των διατάξεων του άρθρου 18 του ν. 2458/1997 
(Φ.Ε.Κ. 15/Α’) και του άρθρου 18 του ν. 2874/2000. 

Η λογιστική παρακολούθηση θα γίνεται από τη Διεύ¬ 
θυνση Οικονομικών Υπηρεσιών του Ο.Α.Ε.Δ. σε μηνιαία 
βάση. 

11. ΕΠΙΛΥΣΗ ΔΙΑΦΟΡΩΝ 

Για οποιαδήποτε διαφορά προκύψει μεταξύ του ΟΑΕΔ 
και των φορέων ή των ασκούμενων δύναται να υποβάλ¬ 
λεται ένσταση, η οποία θα εξετάζεται από επιτροπή που 
θα οριστεί με απόφαση του Διοικητή του ΟΑΕΔ. 

12. ΔΙΑΔΙΚΑΣΙΕΣ ΠΑΡΑΚΟΛΟΥΘΗΣΗΣ ΚΑΙ ΕΛΕΓΧΟΥ 

Παρακολούθηση 

Η διαδικασία παρακολούθησης του προγράμματος 
θα πραγματοποιείται από τις Υπηρεσίες του Ο.Α.Ε.Δ, 
σε τρία επίπεδα: Κεντρικό (Διοίκηση), Περιφερειακό, 
Τοπικό. 

Έλεγγος 

Προκειμένου να εξασφαλισθεί η αποτελεσματικότητα 
των ενεργειών του προγράμματος 3ΤΑΟΕ, οι οποίες 
χρηματοδοτούνται από τον Ο.Α.Ε.Δ., λαμβάνονται τα 
αναγκαία μέτρα με σκοπό: 

• Την τήρηση των προβλεπομένων από την Υπουργική 
Απόφαση. 

• Την ορθή υλοποίηση των ενεργειών και τη διαπί¬ 
στωση του εάν αυτές είναι σύμφωνες με τις ισχύουσες 
ρυθμίσεις. 

• Την πρόληιμη ή τη διαπίστωση τυχόν παραβάσεων 
και την υποβολή κυρώσεων. 

Οι ελεγχόμενοι φορείς υλοποίησης υποχρεούνταί: 

• Να παρέχουν κάθε δυνατή βοήθεια και ενημέρωση 
προς τους ελεγκτές υπαλλήλους. 

• Να τηρούν τα αποδεικτικά στοιχεία και έγγραφα 
που αναφέρονται στην παρούσα Υπουργική Απόφαση 
για τρία (3) χρόνια μετά τη λήξη του προγράμματος. 

Γ ια την ομαλή πορεία του προγράμματος με σκοπό 
την επίτευξη των στόχων του, ώστε να μην υπάρχουν 
αποκλίσεις, ανά εξάμηνο θα παρακολουθούνταί: 

• Οι εγκριθείσες θέσεις 

• Η κάλυψη των θέσεων 

• Η καταβολή των επιχορηγήσεων κλπ 

Διαδικασία ελέγχου 

Ελέγχους διενεργούν οι υπάλληλοι του ΟΑΕΔ σύμ¬ 
φωνα με την υπ’ αριθμ. 2/34255/0022/6.6.2001 Κοινή 
Υπουργική Απόφαση, όπως τροποποιήθηκε με την 2/ 
61018/0022/21.11.2003 Κ.Υ.Α. και ισχύει. 

13. ΧΡΗΜΑΤΟΔΟΤΗΣΗ 

Το συνολικό κόστος του Προγράμματος ανέρχεται 
στο ποσό των 2.376.000,00 ευρώ. 


Αναλυτικά: 

• Για το έτος 2005 264.000,00 ευρώ 

• Για το έτος 2006 1.584.000,00 ευρώ και 

• Για το έτος 2007 528.000,00 ευρώ. 

Η δαπάνη θα καλυφθεί από τον προϋπολογισμό του 
ΟΑΕΔ και θα βαρύνει τον ΚΑΕ 2499 Γ7. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 32026 (4) 

Έκτακτη οικονομική ενίσχυση σε ανέργους της επιχεί¬ 
ρησης ΕΒΘΟ-ΤΕΧΤΙΕΕ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του π.δ. 63/2005 (ΦΕΚ 98/Α’). 

2. Τις διατάξεις του π.δ.368/1989 «Οργανισμός του 
Υπουργείου Εργασίας» (ΦΕΚ 163/Α'). 

3. Τις διατάξεις του ν.δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Ερ¬ 
γατικού Δυναμικού» (ΦΕΚ 112/Α'), όπως αναμορφώθηκε 
με τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις». 

4. Τις διατάξεις του άρθρου 46 του ν. 2698/1953, όπως 
συμπληρώθηκε με το άρθρο 38 του ν.2224/1994. 

5. Την υπ’ αριθμ. 3002/56/1.11.2005 απόφαση του Δ.Σ. 
του ΟΑΕΔ (αριθμ. Συνεδρ. 56/1.11.2005) που μας διαβιβά¬ 
σθηκε από τον ΟΑΕΔ με το υπ» αριθμ. Β135750/7.11.2005 
έγγραφό του. 

6. Το γεγονός ότι από τις διατάξεις της παρούσας 
υπουργικής απόφασης δεν προκαλείται δαπάνη σε βά¬ 
ρος του Κρατικού προϋπολογισμού και ως εκ τούτου δεν 
εμπίπτει στις διατάξεις της παρ. 3 του άρθρου 22 του ν. 
2362/1995 (περί Δημοσίου Λογιστικού) αποφασίζουμε: 

Α. Εγκρίνουμε την καταβολή έκτακτης οικονομικής 
ενίσχυσης σε 105 ανέργους της επιχείρησης ΕΒΟΟ- 
ΤΕΧΤΙΙΕ από 700,00 € στον καθένα, με την προϋπόθεση 
να είναι άνεργοι. 

Β. Η συνολική δαπάνη ανέρχεται στο ποσό των 
73.500,00 € (105 άτομα χ 700,00 € = 73.500,00€). 

Γ. Υπόλογος διαχειριστής ορίζεται η προϊσταμένη της 
Τ.Υ. ΠΥΛΗΣ ΑΞΙΟΥ κα ΑΘΗΝΑ ΜΠΕΛΕΒΕΣΛΗ. 

Δ. Την έκδοση χρηματικού εντάλματος προπληρωμής 
σε βάρος του ΚΑΕ 2641. Η δαπάνη από την παρούσα 
υπουργική απόφαση δεν βαρύνει τον Κρατικό Προϋπο¬ 
λογισμό, αλλά βαρύνει εξ’ ολοκλήρου τον Προϋπολο¬ 
γισμό του ΟΑΕΔ. 

Ε. Η απόδοση λογαριασμού γίνεται σε δύο (2) μήνες 
από την ημερομηνία λήξης. 

Στ. Η λήξη της καταβολής ορίζεται σε 60 ημέρες από 
την ημερομηνία έναρξης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 18 Νοεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 

Αριθμ. 31779 (5) 

Όροι και προϋποθέσεις για τη διατήρηση θέσεων εργασί¬ 
ας σε ξενοδοχειακές επιχειρήσεις ετών 2005-2006. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ163/Α'). 

2. Τις διατάξεις του ν.δ. 212/1969 «Περί οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α'/1969), όπως αναμορφώθηκε με 
τις διατάξεις του ν. 2956/2001 «Αναδιάρθρωση του ΟΑΕΔ 
και άλλες διατάξεις» (ΦΕΚ 258/Α'). 

3. Το άρθρο 90 του π.δ. 63/2005 (ΦΕΚ 98/Α') 

4. Τις διατάξεις της παρ. 2α του άρθρου 1 του ν. 2469/ 
1997 «Περιορισμός και βελτίωση της αποτελεσματικό- 
τητας των κρατικών δαπανών» ΦΕΚ 38/(Α'). 

5. Τις διατάξεις του άρθρου 8 του ν. 1545/1985 «Εθνι¬ 
κό Σύστημα Προστασίας από την ανεργία και άλλες 
διατάξεις». 

6. Την υπ’ αριθμ. 32901/24.11.2004 απόφαση του Υπουρ¬ 
γού Απασχόλησης και Κοινωνικής Προστασίας «Οροι και 
προϋποθέσεις για τη διατήρηση θέσεων εργασίας σε 
Ξενοδοχειακές επιχ/σεις ετών 2004-2005». 

7. Την υπ’ αριθμ. 2564/20.9.2005 απόφαση του ΔΣ του 
ΟΑΕΔ (αριθμ. συνεδρ.48/20.9.2005) που μας υποβλήθηκε 
με το υπ’ αριθμ. ΒΊ30844/22.9.2005 έγγραφό του. 

8. Το γεγονός ότι από τις διατάξεις της παρούσας 
Υπουργικής Απόφασης δεν προκαλείται δαπάνη σε βά¬ 
ρος του κρατικού προϋπολογισμού και ως εκ τούτου δεν 
εμπίπτει στις διατάξεις της παρ. 3 του άρθρου 22 του 
ν.2362/1995 (περί δημοσίου λογιστικού), αποφασίζουμε: 

1. Εγκρίνουμε τους όρους επιδότησης, τις προϋποθέ¬ 
σεις, τα δικαιολογητικά των ξενοδοχειακών επιχειρήσε¬ 
ων, καθώς και την τηρούμενη διαδικασία ως εξής: 

Στο πρόγραμμα διατήρησης θέσεων εργασίας σε ξε¬ 
νοδοχειακές μονάδες μπορούν να υπαχθούν οι κάθε 
μορφής ξενοδοχειακές επιχειρήσεις που βρίσκονται 
εκτός της Περιφέρειας της τέως Διοικήσεως Πρωτευ- 
ούσης και του Πολεοδομικού Συγκροτήματος Θεσσαλο¬ 
νίκης, εφόσον λειτουργούν με άδεια του ΕΟΤ και την 
προηγούμενη πενταετία διέκοψαν τις εργασίες τους 
τουλάχιστον για δύο (2) έτη πριν από την 10η Νοεμ¬ 
βρίου, εκτός εάν μετείχαν στα προηγούμενα προγράμ¬ 
ματα διατήρησης θέσεων εργασίας για την χειμερινή 
περίοδο ή είναι νέες επιχειρήσεις, οπότε θα πρέπει να 
διέκοψαν κατά το προηγούμενο έτος πριν από την 10η 
Νοεμβρίου. 

2. Οι ενδιαφερόμενος ξενοδοχειακές επιχειρήσεις 
πρέπει να υποβάλλουν στην πλησιέστερη Υπηρεσία 
Απασχόλησης του ΟΑΕΔ τα δικαιολογητικά: 

α) Αίτηση με τα βασικά στοιχεία της επιχείρησης 
(επωνυμία, διεύθυνση, νόμιμο εκπρόσωπο κτλ), που θα 
περιέχει την επιθυμία της να υπαχθεί στο πρόγραμ¬ 
μα σύμφωνα με τους όρους που θεσπίζει η παρούσα 
απόφαση του Υπουργού Απασχόλησης και Κοινωνικής 
Προστασίας. 

β) Υπεύθυνη δήλωση του άρθρου 8 του ν. 1599/1986 ότι 
οι εργαζόμενοι που θα απασχολήσει στην επιμήκυνση 
δεν ανήκουν στο μόνιμο προσωπικό της. 

γ) Αδεια του ΕΟΤ για τη λειτουργία της επιχείρησης. 


δ) Βεβαίωση του ΕΟΤ για την εποχιακή λειτουργία της 
επιχείρησης. 

ε) Αναλυτική κατάσταση των εργαζομένων που θα 
απασχολήσουν κατά την περίοδο της επιμήκυνσης των 
εργασιών τους και των ημερών εργασίας του καθένα 
εξ’ αυτών στη διάρκειά της. 

στ) Φωτοτυπίες των σελίδων των ασφαλιστικών βι¬ 
βλιαρίων των ξενοδοχοϋπαλλήλων με τα ένσημα στην 
επιμήκυνση. 

3. Η επιδοτούμενη επιμήκυνση αρχίζει από την Ιπ 
Νοεμβρίου 2005, δεν μπορεί όμως να υπερβαίνει τους 
τέσσερις μήνες από την έναρξη της και σε καμία περί¬ 
πτωση την 28.2.2006. 

4. Οι ημέρες της επιδότησης του ξενοδόχου δεν μπο¬ 
ρούν να υπερβούν τον αριθμό των ημερησίων επιδο¬ 
μάτων ανεργίας που δικαιούται ο ξενοδοχοϋπάλληλος 
κατά την έναρξη της επιμήκυνσης της λειτουργίας της 
επιχείρησης. 

Οι ημέρες επιδότησης του ξενοδόχου αφαιρούνται 
από την επιδότηση της ανεργίας του ξενοδοχοϋπαλ- 
λήλου, όπως αυτή προκύπτει κατά την έναρξη της λει¬ 
τουργίας της επιχείρησης. 

Το ύψος της επιδότησης καθορίζεται σε 10,58 € για 
κάθε ημέρα εργασίας στην επιμήκυνση μέχρι 25 ημέρες 
κατά μήνα και 100 ημέρες για όλη την επιμήκυνση. 

Η αρμόδια Υπηρεσία απασχόλησης θα διενεργεί έλεγ¬ 
χο λειτουργίας της ξενοδοχειακής επιχείρησης κατά τη 
διάρκεια της επιμήκυνσης των εργασιών της. 

5. Η προθεσμία είσπραξης της επιχορήγησης καθορί¬ 
ζεται σε τρεις (3) μήνες από την ημερομηνία κοινοποί¬ 
ησης της σχετικής εγκριτικής Υπουργικής Απόφασης, 
για κάθε ξενοδοχειακή επιχείρηση και η αξίωση για 
είσπραξη παραγράφεται από την παρέλευσή τους. 

6. Το Διοικητικό Συμβούλιο του ΟΑΕΔ εξουσιοδοτείται 
να εξετάσει, σύμφωνα με τα όσα ορίζει ο σχετικός νόμος 
και η παρούσα απόφαση, τις αιτήσεις των επιχειρήσεων 
και να διατυπώνει γνώμη στο Υπουργείο Απασχόλη¬ 
σης και Κοινωνικής Προστασίας για την επιχορήγηση 
αυτών. 

7. Η κάλυψη της δαπάνης θα βαρύνει τον Προϋπο¬ 
λογισμό του ΟΑΕΔ έτους 2006 με αριθμό λογαρια¬ 
σμού 2493Γ για τον οποίο θα προβλεφθεί ποσό ύψους 
350.000,00€ για ολόκληρο το έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 31850 (6) 

Έκτακτη οικονομική ενίσχυση σε ανέργους της 
επιχείρησης ΔΑΡΙΝΓΚ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του π.δ. 63/2005 (ΦΕΚ 98/Α). 

2. Τις διατάξεις του π.δ.368/1989 «Οργανισμός του 
Υπουργείου Εργασίας» (ΦΕΚ 163/Α’). 

3. Τις διατάξεις του Ν.Δ. 212/69 «Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α'), όπως αναμορφώθηκε με τις 

διατάξεις του ν.2956/2001 «Αναδιάρθρωση του ΟΑΕΔ 
και άλλες διατάξεις». 

4. Τις διατάξεις του άρθρου 46 του ν. 2698/53, όπως 
συμπληρώθηκε με το άρθρο 38τουν.2224/1994. 

5. Την υπ’ αριθμ. 2677/4.10.2005 απόφαση του Δ.Σ. του 
ΟΑΕΔ (αριθμ. Συνεδρ. 51/4.10.2005) που μας διαβιβάσθη¬ 
κε από τον ΟΑΕΔ με το υπ’ αριθμ. Β.132316/6.10.2005 
έγγραφο του. 

6. Το γεγονός ότι από τις διατάξεις της παρούσας 
Υπουργικής Απόφασης δεν προκαλείται δαπάνη σε βά¬ 
ρος του Κρατικού προϋπολογισμού και ως εκ τούτου δεν 
εμπίπτει στις διατάξεις της παρ. 3 του άρθρου 22 του ν. 
2362/1995 (περί Δημοσίου Λογιστικού), αποφασίζουμε: 

Α. Εγκρίνουμε την καταβολή έκτακτης οικονομικής 
ενίσχυσης σε 180 ανέργους της επιχείρησης ΔΑΡΙΝΓΚ 
από 800,00 € στον καθένα, με τις εξής προϋποθέσεις: 

α) να είναι άνεργοι κατά την καταβολή και 

β) η καταβολή να γίνει οπωσδήποτε μετά τη λήξη της 
επιδότησης (15.10.2005). 

Β. Η συνολική δαπάνη ανέρχεται στο ποσό των 
144.000,00 € (180 άτομα χ 800,00 € = 144.000,00€). 

Γ. Υπόλογος διαχειριστής ορίζεται η προϊσταμένη 
της Τ.Υ. του ΟΑΕΔ ΧΑΛΚΙΔΑΣ ΠΗΝΕΛΟΠΗ ΣΤΑΘΟΠΟΥ- 
ΛΟΥ. 

Δ. Την έκδοση χρηματικού εντάλματος προπληρωμής 
σε βάρος του ΚΑΕ 2641. Η δαπάνη από την παρούσα 
Υπουργική Απόφαση δεν βαρύνει τον Κρατικό Προϋπο¬ 
λογισμό, αλλά βαρύνει εξ ολοκλήρου τον Προϋπολο¬ 
γισμό του ΟΑΕΔ. 

Ε. Η απόδοση λογαριασμού γίνεται σε δύο (2) μήνες 
από την ημερομηνία λήξης. 

ΣΤ. Η λήξη της καταβολής ορίζεται σε 60 ημέρες από 
την ημερομηνία έναρξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 31818 (7) 

Επιχορήγηση ξενοδοχειακών επιχειρήσεων για τη δι¬ 
ατήρηση θέσεων εργασίας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του π.δ. 63/2005 (ΦΕΚ 98/Α’). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ163/Α). 

3. Τ ις διατάξεις του Ν.Δ. 212/69 «Περί οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού» (ΦΕΚ 112/Α’), όπως αναμορφώθηκε με τις 
διατάξεις του ν. 2956/2001 «Αναδιάρθρωση του ΟΑΕΔ 
και άλλες διατάξεις» (ΦΕΚ 258/Α’). 

4. Τις διατάξεις της παρ. 2α του άρθρου 1 του ν. 2469/ 
1997 «Περιορισμός και βελτίωση της αποτελεσματικό- 
τητας των κρατικών δαπανών» (38/Α). 

5. Τις διατάξεις του άρθρου 8 του ν. 1545/1985 «Εθνι¬ 
κό Σύστημα Προστασίας από την ανεργία και άλλες 
διατάξεις». 

6. Την υπ’ αριθμ. 32901/24.11.2004 απόφαση του Υπουρ¬ 


γού Απασχόλησης & Κοινωνικής Προστασίας «Όροι και 
προϋποθέσεις για τη διατήρηση θέσεων εργασίας σε 
Ξενοδοχειακές επιχ/σεις έτους 2004-2005». 

7. Την υπ’ αριθμ. 2583/27.9.2005 απόφαση του ΔΣ του 
ΟΑΕΔ (αριθμ. συνεδρ.49/27.9.2005) που μας υποβλήθηκε 
με το υπ’ αριθμ. Β132006/4.10.2005 έγγραφό του. 

8. Το γεγονός ότι από τις διατάξεις της παρούσας 
Υπουργικής Απόφασης δεν προκαλείται δαπάνη σε βά¬ 
ρος του κρατικού προϋπολογισμού και ως εκ τούτου δεν 
εμπίπτει στις διατάξεις της παρ. 3 του άρθρου 22 του ν. 
2362/1995 (περί δημοσίου λογιστικού), αποφασίζουμε: 

Εγκρίνουμε την επιχορήγηση των παρακάτω αναφε- 
ρομένων ξενοδοχειακών επιχειρήσεων, ως εξής: 

1. Ξενοδοχειακή επιχείρηση «ΑΓΑΠΗ ΜΠΗΤΣ Α.Ε.» για 
το ξενοδοχείο ΑΓΑΠΗ ΜΠΗΤΣ με το ποσό των οκτακό¬ 
σιων εβδομήντα οκτώ ευρώ και δεκατεσσάρων λεπτών 
(878,14 €) για τη διατήρηση τριών (3) εργαζόμενων στις 
θέσεις εργασίας τους από 1.11.2004 έως 13.12.2004. 

2. Ξενοδοχειακή επιχείρηση «ΤΕΑΒ Α.Ε.» για το ξε¬ 
νοδοχείο ΒΕΕΕΑ ΜΑΠΙ3 με το ποσό των τριών χιλιά¬ 
δων οκτακόσιων είκοσι εννέα ευρώ και ενενήντα έξι 
λεπτών (3.829,96€) για τη διατήρηση είκοσι οκτώ (28) 
εργαζομένων στις θέσεις εργασίας τους από 1.11.2004 
έως 28.2.2005. 

3. Ξενοδοχειακή επιχείρηση «ΤΕΑΒ Α.Ε.» για το ξε¬ 
νοδοχείο ΟΒΕΤΑ ΜΑΒΙ5 με το ποσό των είκοσι πέντε 
χιλιάδων εκατόν εξήντα εννέα ευρώ και ογδόντα δύο 
λεπτών (25.169,82€) για τη διατήρηση εκατόν εβδομή¬ 
ντα (170) εργαζομένων στις θέσεις εργασίας τους από 
1.11.2004 έως 28.2.2005. 

4. Ξενοδοχειακή επιχείρηση «ΑΣΗΜΕΝΙΑ ΑΚΤΗ Α.Ε.» 
για το ξενοδοχείο ΑΣΗΜΕΝΙΑ ΑΚΤΗ με το ποσό των 
δύο χιλιάδων πεντακοσίων εφτά ευρώ και σαράντα έξι 
λεπτών (2.507,46€) για τη διατήρηση τριάντα τριών (33) 
εργαζομένων στις θέσεις εργασίας τους από 1.11.2004 
έως 31.12.2004. 

5. Ξενοδοχειακή επιχείρηση «ΤΕΑΒ Α.Ε.» για το ξενοδο¬ 
χείο 3ΙΙΔ/Α ΜΑΒΙ5 με το ποσό των δύο χιλιάδων εβδομή¬ 
ντα τριών ευρώ και εξήντα οκτώ λεπτών (2.073,68€) για 
τη διατήρηση τριάντα τεσσάρων (34) εργαζομένων στις 
θέσεις εργασίας τους από 1.11.2004 έως 28.2.2005. 

6. Ξενοδοχειακή επιχείρηση «ΟΑΝΤΙΑ Α.Ε.» για το ξε¬ 
νοδοχείο ΟΒΕΤΑ 31ΙΝ με το ποσό των δύο χιλιάδων 
εξήντα τριών ευρώ και δέκα λεπτών (2.063,10€) για τη 
διατήρηση τριάντα ενός (31) εργαζομένων στις θέσεις 
εργασίας τους από 1.11.2004 έως 19.11.2004. 

7. Ξενοδοχειακή επιχείρηση «ΑΕΤΕ Μ. ΖΑΜΠΕΤΑΚΗΣ 
Α.Ε.» για το ξενοδοχείο ΜΑΒΙΝΑ με το ποσό των χιλίων 
οκτακόσιων πενήντα ενός ευρώ και πενήντα λεπτών 
(1.851,50€) για τη διατήρηση είκοσι τριών (23) εργαζο¬ 
μένων στις θέσεις εργασίας τους από 1.11.2004 έως 
9.12.2004. 

8. Ξενοδοχειακή επιχείρηση «ΘΕΟΦΙΛΟΣ ΧΑΛΚΙΑΔΑ- 
ΚΗΣ Α.Ε.» για το ξενοδοχείο ΘΑΘΤΙΙ3 ΒΕΑΟΗ με το 
ποσό των πέντε χιλιάδων διακοσίων ενενήντα ευρώ 
(5.290,00€) για τη διατήρηση πέντε (5) εργαζομένων στις 
θέσεις εργασίας τους από 1.11.2004 έως 28.2.2005. 

Το άθροισμα της δαπάνης ανέρχεται στο ποσό των 
σαράντα τριών χιλιάδων εξακοσίων εξήντα τριών ευρώ 
και εξήντα έξι λεπτών (43.663,66€) και βαρύνει τον Προ¬ 
ϋπολογισμό του ΟΑΕΔ, με αριθμό λογαριασμού 2493Γ 
στον οποίο έχει προβλεφθεί ποσό ύψους 350.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 13399 (8) 

Καθορισμός ύψους Δώρου εορτών Χριστουγέννων 2005 - ν. 

Έτους 2006 των Εφημεριδοπωλών όλης της χώρας. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του Ν 452/1976 «Περί χορηγήσεως Δώ¬ 
ρου εις τους Εφημεριδοπώλες» (ΦΕΚ 272/Α/76). 

2. Τις διατάξεις των άρθρων 6 και 7 του Κανονισμού 
χορήγησης Δώρου εορτών στους Εφημεριδοπώλες 
(ΦΕΚ 1223/Β/1977) όπως αυτός τροποποιήθηκε με τις 
αποφάσεις Β2/55/2237/13.12.1979 (ΦΕΚ 1135/Β/79), Φ 
55/2728/24.11.1992 (ΦΕΚ 707/Β/30.11.1992) των Υπουργών 
Προεδρίας, Οικονομικών, Εργασίας και Υγείας και Πρό¬ 
νοιας και Κοινωνικών Ασφαλίσεων και Φ10055/43/4 (ΦΕΚ 
489/Β/22.4.2003) των Υπουργών Οικονομίας και Οικονο¬ 
μικών - Εργασίας και Κοινωνικών Ασφαλίσεων-Τύπου 
και Μέσων Μαζικής Ενημέρωσης. 

3. Τ ις διατάξεις του άρθρου 2 παράγραφος 8 του π.δ. 
231/1981 (ΦΕΚ 97/Α/16.7.1986) «περί περιορισμού συναρ- 
μοδιοτήτων κατά την έκδοση διοικητικών πράξεων σε 
αντικείμενα αρμοδιότητας Υπουργείου Υγείας Πρόνοιας 
και Κοινωνικών Ασφαλίσεων-Γενική Γραμματεία Κοινω¬ 
νικών Ασφαλίσεων». 

4. Τ ις διατάξεις του 90 του «Κώδικα Νομοθεσίας για την 
Κυβέρνηση και τα Κυβερνητικά Οργανα» που κυρώθηκε με 
το άρθρο πρώτο του π.δ. 63/2005 (ΦΕΚ Α-98) 

5. Την υπ’ αριθμ. 80087/1996 απόφαση του Υπουργού 
Εργασίας και Κοινωνικών Ασφαλίσεων «Μεταβίβαση 
αρμοδιοτήτων του Υπουργού Εργασίας και Κοινωνι¬ 
κών Ασφαλίσεων και εξουσία υπογραφής στο Γενικό 
Γραμματέα του Υπουργείου κ.λ.π.». 


6. Την υπ’ αριθμ. Υ1/2004 Απόφαση του Πρωθυπουρ¬ 
γού «Μεταβολή τίτλων Υπουργείων και καθορισμό της 
σειράς τάξης των Υπουργείων». 

7. Την υπ’ αριθμ. 21/2.11.2005 (ΛΔΕ) απόφαση του Δ.Σ. 
του Ταμείου Συντάξεων Εφημεριδοπωλών και υπαλλή¬ 
λων Πρακτορείων, αποφασίζουμε: 

1. Εγκρίνουμε τη χορήγηση Δώρου Εορτών Χριστου¬ 
γέννων 2005 - ν. Έτους 2006 στους Εφημεριδοπώλες 
όλης της χώρας ως εξής: 

α) Για όσους έχουν μέχρι ένα (1) χρόνο ασφάλιση 
1.589,33 ευρώ. 

β) Για όσους έχουν συμπληρώσει ένα (1) χρόνο ασφά¬ 
λιση και μέχρι πέντε (5) χρόνια 2225,06 ευρώ. 

γ) Για όσους έχουν συμπληρώσει πέντε (5) χρόνια 
ασφάλιση και μέχρι δέκα (10) χρόνια 2.542,93 ευρώ. 

δ) Για όσους έχουν συμπληρώσει δέκα (10) χρόνια 
ασφάλιση και μέχρι είκοσι (20) χρόνια 2860,79 ευρώ. 

ε) Για όσους έχουν συμπληρώσει είκοσι (20) χρόνια 
ασφάλιση και άνω 3.178,66 ευρώ. 

2. Σε περίπτωση κατά την οποία ο δικαιούχος δεν 
απασχοληθεί πλήρως κατά το χρονικό διάστημα από 1η 
Μαίου μέχρι 31 Δεκεμβρίου 2005, παίρνει κλάσμα δώρου 
ανάλογο προς τον χρόνο εργασίας του, κατά τις δια¬ 
τάξεις του άρθρου 7 του κανονισμού του Λογαριασμού 
Δώρου Εφημεριδοπωλών. 

3. Η ιδιότητα του Εφημεριδοπώλη καθορίζεται από τις 
διατάξεις του Κανονισμού Δώρου Εφημεριδοπωλών. 

Η δαπάνη για τη χορήγηση δώρου βαρύνει τον Λογα¬ 
ριασμό Δώρου Εφημεριδοπωλών και Υπαλλήλων Πρα¬ 
κτορείων. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2005 

Με εντολή Υπουργού 
Ο Γ ενικός Γ ραμματέας 
ΔΗΜΗΤΡΙΟΣ ΚΟΝΤΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηίίρ: νννννν.θΐ. 9 Γ - β-ητοίΙ: \Λ/β6ιτΐ35ίθΓ @ βί. 91 · 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 Θυτο για κάθε επιπλέον οκτασέλιδοή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή ΟΟ: 

Τεύχος 

Περίοδος 

Ευκο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοιτι και μέχρι 100 σελίδες σε 5 θυτο προσαυξανόμενη κατα 
1 θυτο ανά 50 σελίδες. 

• Η τιμή πώλησης σε μορφή οά-τοτη δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίοχ : 210 - 4071010 ίηΙθΓΠθί : ΗΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβτηεΙ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσεις κτλ.) 225 € 190€ 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160€ 

Αναπτυξιακών Πράξεων και Συμβάσεων (Τ.Α.Π.Σ.) 160€ 95€ 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυ¬ 
δρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θυτο. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίετηθΐ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 
















